D'n ieëste Vastelaovendj
Het woor november 2001, eine prachtig raegenechtige daag en vriej kawd. 's Aoves koome weer mit zien 3-je biej Frank biejein. De Suzuki van Sevriens woor d'r auch. Hiejmit zeen weer nao Strandjpaol 11 gekèrtj, kroeg van Kitty en Bölke. Weer goove aan det weer ein nuuj Zaate Hermenieke wolle beginne en ein stamkroeg nuëdig hawwe. Bölke zag dao gelökkig volmondig 'jao' op...en weer hawwe ein rippetisielokaal.
De rippetisies ginge good, w'r hawwe min tied tot de Vastelaovendj. Op de kirmes hawwe w'r sjoan roead-gael-greun puntjmötse geregeldj door mer leefs 15 kiër op de Kop van Jut te hauwe (5 gölje per kiër). Biej de Vastelaovesmèrt van de Pejjer Doosvlaegels kooste w'r 12 sterrepakke oethaole; wiej nuuj. Dees combinasie hawwe weer den auch aan tiejens ooze ieëste Vastelaovendj: Repke Tepke bestong!
Mit nummers es 'Grease', 'Drejje', 'Opzie Opzie' en 'Happy Together' höbbe weer toen de waereld oppe kop gezatj. Het woor schitterend om eine optoch te loupe en in de kroege oppe taofels te staon träöte...
Det sjmaakdje nao mië en det höbbe w'r den auch gedaon: tot noe en nog lang door...!
Waem? Repke Tepke
Wieniea? Vastelaovendj 2002
Woorom? W'r wolle mitdoon
Wodoor? Oos 11 oprichters
Dit artikel kömtj oorspronkelijk oet het websiteongerdeil 'Lustige Bilder'.